laion/Wikipedia-Exotic huggingface dataset:
পাগলু

পাগলু ২০১১ সালে মুক্তিপ্রাপ্ত টলিউডের একটি চলচ্চিত্র। রাজীব কুমার বিশ্বাস পরিচালিত এই চলচ্চিত্রে মুখ্য ভূমিকায় অভিনয় করেছেন দেব, কোয়েল মল্লিক, রজতাভ দত্ত প্রমুখ। দেব-কোয়েল জুটির বিখ্যাত চলচ্চিত্র বলো না তুমি আমার-এর গান লে পাগলু ডান্স গান থেকেই পাগলু নামটা নেয়া হয়েছে। তেলুগু চলচ্চিত্র দেবাদাসুর পুনঃনির্মান পাগলু। স্টার জলসায় যেদিন চলচ্চিত্রটি প্রথম দেখানো হয়, এটি ১২.২৫ টিআরপি লাভ করে, যা দ্বিতীয় সর্বোচ্চ (প্রথম বাইশে শ্রাবণ)। এমনকি থ্রি ইডিয়টস-এর টিআরপিকেও এই চলচ্চিত্র ছাপিয়ে যায়। ২০১৩ সালে দেবের রংবাজ মুক্তির আগ পর্যন্ত এই ছবি প্রথম দিনে সর্বাধিক টাকা আয় করে। শ্রী ভেঙ্কটেশ ফিল্মসের প্রধান বন্টক দেবাশীষ সরকার বলেন, "পাগলু প্রথম সপ্তাহে ১৬৬টি থিয়েটারে মুক্তি পায়, কিন্তু দ্বিতীয় সপ্তাহে এই সংখ্যা বেড়ে ১৬৯-এ দাঁড়ায়।" ২০১১ সালের জুন, ১৩ (সোমবার) পর্যন্ত এটি ম্যাটিনি শো হতেই ৫ কোটি টাকা আয় করে। পাগলু বা দেব (দেব) একজন অনাথ ছেলে। সে আমেরিকা থেকে 'প্রিন্সটন কলেজ'-এর পড়তে আসা রিমির (কোয়েল মল্লিক) প্রেমে পড়ে যায়। দেব তার প্রতিদ্বন্দী রনিকে হারিয়ে রিমির মন জয় করে নেয়। সব জানতে পেরে রিমির বাবা (রজতাভ দত্ত) ভারতে এসে চালাকি করে রিমিকে আমেরিকায় নিয়ে যায়। রিমির বাবা আমেরিকার একজন সিনেটর। দেবকে ভিসা দেয়া না হলেও দেব আন্দোলন ও র‍্যালি করে ভিসা আদায় করে। ওর প্রতিদ্বন্দী রনিকে মোকাবেলা করে সে আমেরিকায় যায়। আমেরিকায় গিয়ে সে অত্যন্ত বুদ্ধিমত্তার সাথে তার এক বান্ধবীর (আমেরিকায় গিয়ে পরিচয় হয়) সহায়তায় রিমিকে ফেরত আনে। সাথে সাথে রিমির বাবাকে চ্যালেঞ্জ ছুঁড়ে দিয়ে আসে। চ্যালেঞ্জটি হল রিমির বাবা রিমির এক হাতের মধ্যে আসলে দেব রিমিকে ফেরত দিয়ে দেবে। এক পর্যায়ে তারা ধরা পড়ে যায়। পড়ে দেব রিমিকে উদ্ধার করতে পারলেও চ্যালেঞ্জে হেরে যাওয়াতে রিমিকে ফেরত দিয়ে যায়। রিমির বাবা নিজের ভুল বুঝতে পারে এবং আবারও রিমিকে নিয়ে ভারতে এসে দেব-এর কাছে মেয়েকে তুলে দেন পাগলু বা দেব চরিত্রে দেব রিমি চরিত্রে কোয়েল মল্লিক রিমির বাবা চরিত্রে রজতাভ দত্ত রিমির মা চরিত্রে লাবণী সরকার এছাড়াও আরো অনেকে। এই চলচ্চিত্রের সংগীত পরিচালনা করেছেন জিৎ গাঙ্গুলী। এতে মোট ৬টি গান রয়েছে। পাগলু ২ চ্যালেঞ্জ ২ "Paglu left 3 Idiots behind T.R.P battle"। ২০১২-১০-২৯। ২০১৩-০৯-২৮ তারিখে মূল থেকে আর্কাইভ করা। সংগ্রহের তারিখ ২০১২-১১-২৮।  "Bengali screen entertainer 'Paglu' a runaway hit"। Economic Times। ২০১১-০৬-১৩। সংগ্রহের তারিখ ২০১২-১১-২৮।  "মাথায় 'ভগবানের হাত', দেবের 'শত্রু'-দমন"। আনন্দবাজার পত্রিকা। সংগ্রহের তারিখ ১১ জুন ২০১১।  ইন্টারনেট মুভি ডেটাবেজে পাগলু (ইংরেজি)
নিমতলা মহাশ্মশান

নিমতলা মহাশ্মশান হল কলকাতার বিডন স্ট্রিট এলাকায় অবস্থিত একটি শ্মশানঘাট। এটি হুগলি নদীর তীরে অবস্থিত। ১৮৯১ সালের ২৯ জুলাই ঈশ্বরচন্দ্র বিদ্যাসাগরের দাহকার্য এখানে সম্পন্ন হয়েছিল। রবীন্দ্রনাথ ঠাকুরকে এই শ্মশানঘাটে দাহ করা হয়েছিল। তার সমাধিমন্দির এই শ্মশানের পাশেই অবস্থিত। বিশিষ্ট সাহিত্যিক মানিক বন্দ্যোপাধ্যায়কেও এই শ্মশানে দাহ করা হয়। নিমতলা মহাশ্মশান নির্মিত হয়েছিল ১৮২৭ সালে। ২০১০ সালে ভারত সরকার এই শ্মশানঘাটের উন্নয়নের জন্য ১৪ কোটি টাকার একটি প্রকল্প ঘোষণা করেন। এই প্রকল্পে শ্মশান ও শ্মশানঘাট সংলগ্ন রবীন্দ্রনাথের সমাধিমন্দিরটির সৌন্দর্যায়ন ঘটানো হয়। ঈশ্বরচন্দ্র বিদ্যাসাগর রবীন্দ্রনাথ ঠাকুর মানিক বন্দ্যোপাধ্যায় তারাশঙ্কর বন্দ্যোপাধ্যায় আনন্দময়ী কালীবাড়ি, নিমতলা কাশী মিত্র ঘাট শ্মশান Sudhamoy Chatterji (১৯৬৮)। Death and after। Firma K. L. Mukhopadhyay। পৃষ্ঠা 110। সংগ্রহের তারিখ ১৬ ডিসেম্বর ২০১২।  "Rs 14cr upgrade for Nimtala burning ghat"। The Telegraph Calcutta। সংগ্রহের তারিখ ১৬ ডিসেম্বর ২০১২।  মেকার্স অফ ইন্ডিয়ান লিটারেচার: তারাশঙ্কর বন্দ্যোপাধ্যায় (ইংরেজি), মহাশ্বেতা দেবী, সাহিত্য অকাদেমি, নতুন দিল্লি, ১৯৮৩, পৃ. ৭৭-৭৯
টেক্সটাইল ইঞ্জিনিয়ারিং কলেজ, চট্টগ্রাম

চট্টগ্রাম টেক্সটাইল ইঞ্জিনিয়ারিং কলেজ বাংলাদেশ টেক্সটাইল বিশ্ববিদ্যালয়-এর অধিভূক্ত একটি স্নাতক পর্যায়ের সরকারি প্রকৌশল কলেজ। চট্টগ্রাম টেক্সটাইল ইঞ্জিনিয়ারিং কলেজটি জোরাগঞ্জ বাজারের মধ্য দিয়ে অতিক্রমকারী পুরাতন ঢাকা ট্র্যাঙ্ক রোড এর পাশে অবস্থিত। এটি প্রথমে ১৯১১ সালে পেরি প্যাটেটিক বুনন স্কুল হিসেবে প্রতিষ্ঠিত হয়। যা ব্রিটিশ রাজত্বকালে স্বদেশী আন্দোলনের ফসল ছিল। একে তারপর ১৯৬০ সালে দেওয়ানপুরের নিকটে অবস্থিত মহুরী প্রোজেক্ট রোডে স্থানান্তরিত করা হয়। ১৯৮০ সালে পেরি প্যাটেটিক বুনন স্কুলে টেক্সটাইল প্রযুক্তিতে ২ বছর মেয়াদী সার্টিফিকেট কোর্স চালু করা হয়। তখন একে বিভাগীয় টেক্সটাইল ইনস্টিটিউট বলা হত। সময়ের চাহিদা মেটানোর তাগিদে ১৯৯৩ সালে এই ইনস্টিটিউটে বাংলাদেশ কারিগরি শিক্ষা বোর্ড এর অধীনে তিন বছর মেয়াদী ডিপ্লোমা কোর্স চালু করা হয়। ২০০১ সাল থেকে একে চার বছর মেয়াদী করা হয়। টেক্সটাইল প্রকৌশলীদের উচ্চ চাহিদার কথা বিবেচনা করে ২০০৬-২০০৭ সেশনে টেক্সটাইল ডিপ্লোমা কোর্স বাতিল করে সরকার একে বাংলাদেশ টেক্সটাইল বিশ্ববিদ্যালয়-এর আওতায় নিয়ে টেক্সটাইল প্রকৌশলে চার বছর মেয়াদী বিএসসি ইন টেক্সটাইল ইঞ্জিনিয়ারিং কোর্স চালু করে। বর্তমানে এই কলেজটিতে ছেলেদের জন্য ৬০ সীটের একটি হল রয়েছে। ১৮০ জন ছাত্রের ধারণ ক্ষমতা সম্পন্ন নতুন একটি ভবন জুন ২০১৩ সালে নির্মাণ করা হয়েছে। বর্তমানে বাংলাদেশ টেক্সটাইল বিশ্ববিদ্যালয়ের অধীনে এই কলেজটিতে যেসব বিষয়ে চার বছর মেয়াদী বিএসসি ইন টেক্সটাইল ইঞ্জিনিয়ারিং কোর্স চালু রয়েছে- ইয়ার্ন ম্যানুফ্যাকচারিং টেকনোলজি ফেব্রিক ম্যানুফ্যাকচারিং টেকনোলজি ওয়েট প্রোসেসিং টেকনোলজি গার্মেন্টস ম্যানুফ্যাকচারিং টেকনোলজি চট্টগ্রাম টেক্সটাইল ইঞ্জিনিয়ারিং কলেজ বাংলাদেশ টেক্সটাইল বিশ্ববিদ্যালয় এর অধীনে চার বছর মেয়াদি বিএসসি ইন টেক্সটাইল ইঞ্জিনিয়ারিং কোর্সের ৪ টি ডিপার্টমেন্টে পাঠদান করানো হয়। প্রতি পর্ব এবং বর্ষোন্নয়ন পরীক্ষাতে ৪০ শতাংশ নম্বর পেলে ছাত্রছাত্রীরা পরবর্তী পর্বে বা বর্ষে উত্তীর্ণ হতে পারে। সকল পর্বে শ্রেণিকুইজ এবং বোর্ড নির্বাচনী পরীক্ষায় উত্তীর্ণ হয়ে পরবর্তী পর্বে অংশগ্রহণ করার সুযোগ পায়। বাংলাদেশে টেক্সটাইল শিক্ষা চট্টগ্রাম টেক্সটাইল ইঞ্জিনিয়ারিং কলেজের ওয়েবসাইট
ইয়ালমার ব্রান্তিং

কার্ল ইয়ালমার ব্রান্তিং (নর্দার্ন সামি: Hjalmar Branting; sv-Hjalmar_Branting.ogg) (২৩ নভেম্বর, ১৮৬০- ২৪ ফেব্রুয়ারি, ১৯২৫) ছিলেন একজন সুয়েডীয় রাজনীতিবিদ। তিনি ১৯০৭-১৯২৫ মেয়াদকালে সুয়েডীয় সামাজিক গণতান্ত্রিক দলের নেতা এবং তিন মেয়াদে (১৯২০, ১৯২১-১৯২৩ এবং ১৯২৪-১৯২৫) প্রধানমন্ত্রী ছিলেন। ব্রান্তিং যখন ১৯২০ সালের সুইডেনের সাধারণ নির্বাচনে ক্ষমতায় আসেন, তিনিই ছিলেন সুইডেনের প্রথম সামাজিক গণতান্ত্রিক প্রধানমন্ত্রী। ১৯২১ সালে ব্রান্তিক আন্তঃ-সংসদীয় ঐক্যের সাধারণ সচিব নরওয়েজীয় ক্রিস্তিয়ান লু লঁজের সাথে একত্রে শান্তিতে নোবেল পুরস্কার লাভ করেন। দ্বিতীয় আন্তর্জাতিকের অন্যতম সুবিধাবাদী পরিচালক। ১৮৮৭-১৯১৭ সালে ( মাঝে মাঝে ছেদসহ) পার্টির কেন্দ্রীয় মুখপত্র Social-Demokraten বা সমাজ গণতন্ত্র পত্রিকার সম্পাদক ছিলেন। ১৮৯৭-১৯২৫ সালে রাইখস্তাগের প্রতিনিধি। প্রথম সাম্রাজ্যবাদী বিশ্বযুদ্ধের সময় সোশ্যাল শভিনিস্ট। ১৯১৭ সালে নিলস এদেনের উদারনৈতিক সমাজতান্ত্রিক কোয়ালিশন সরকারে যোগ দেন, সোভিয়েত রাশিয়ার বিরুদ্ধে সামরিক হস্তক্ষেপ সমর্থন করেন। সুইডেনের সাধারণ নির্বাচন, ১৯২১ লেনিন, রাষ্ট্র ও বিপ্লব; প্রগতি প্রকাশন, মস্কো; তারিখহীন; পৃষ্ঠা- ১৪৪-১৪৫। উইকিমিডিয়া কমন্সে ইয়ালমার ব্রান্তিং সংক্রান্ত মিডিয়া রয়েছে। Nobel Committee information on 1921 Laureates ওয়েব্যাক মেশিনে আর্কাইভকৃত ৭ আগস্ট ২০০৪ তারিখে.
ওজেন পোতিয়ে

ওজেন এদিন পোতিয়ে (ফরাসি: Eugène Edine Pottier) (১৮১৬ - ৮ নভেম্বর, ১৮৮৭) ছিলেন ফরাসি সমাজতান্ত্রিক বিপ্লবী, কবি এবং পরিবহন কর্মী। পতিয়ে ১৮৭১ সালের মার্চে প্যারিস মিউনিসিপ্যাল কাউন্সিল বা পারী কমিউনের সদস্য নির্বাচিত হয়েছিলেন। কমিউনের সময়ে তিনি আন্তর্জাতিক কবিতাটি লিখেছিলেন যেটি আন্তর্জাতিক শ্রমিক সংস্থার সঙ্গীত হিসেবে শেষের বছরগুলোতে (১৮৭১-১৮৭৬)ব্যবহৃত হয়েছে, এবং সেই সঙ্গীতটি এখন পর্যন্ত অধিকাংশ সমাজতান্ত্রিক ও বামপন্থী আন্তর্জাতিক রাজনৈতিক সংগঠনসমূহের দ্বারা ব্যবহৃত হয়ে আসছে। ১৮১৬ সালে প্যারিসের এক গরিব পরিবারে জন্ম। সারা জীবন তিনি গরীবই ছিলেন, ধনী হবার দুঃস্বপ্ন তাড়িত হয়ে উচ্ছিষ্টভোজীদের পঙ্ক্তিতে গিয়ে দাঁড়াননি। প্যাকিং শ্রমিক হিসেবে এবং পরবর্তীকালে কাপড়ে নকশা এঁকে তিনি রুটি যোগাড় করতেন। ১৮৭১ সালে কমিউনে তিনি নির্বাচিত হয়েছিলেন ৩৬০০ ভোটের মধ্যে ৩৩৬২ ভোট পেয়ে। কমিউনের সকল কাজকর্মে তিনি অংশ নিয়েছিলেন। প্রায় ৯ বছর ইংল্যান্ডে ও আমেরিকায় প্রবাসজীবন কাটিয়ে তিনি স্বদেশে ফিরে আসেন ও ‘ওয়ার্কার্স পার্টি’তে যোগ দেন। তাঁর কাব্যের প্রথম খণ্ড প্রকাশিত হয় ১৮৮৪ সালে ও দ্বিতীয় খণ্ড ১৮৮৭ সালে ‘বিপ্লবী সঙ্গীত’ নামে। ১৮৪০ সাল থেকে ফরাসীদের জীবনে যতো বড়ো বড়ো ঘটনা ঘটেছে সে সবের প্রতিধ্বনি উঠেছে তার তেজোদ্দীপ্ত সঙ্গীতে। যারা পশ্চাৎপদ ছিলো তাদের চেতনা জাগিয়ে তুলেছিলেন তিনি। আহ্বান জানিয়েছিলেন শ্রমিকদের ঐক্যবদ্ধ ও সংগঠিত হবার। তীব্র ভাষায় আক্রমণ করেছিলেন বুর্জোয়াদের ও ফরাসী সরকারকে। ওজেন পতিয়ে প্যারিতে শেষ নিঃশ্বাস ত্যাগ করেন ১৮৮৭ সালের ৮ নভেম্বর। তাকে সমাহিত করা হয় শহীদ কমিউন যোদ্ধাদের সমাধিস্থলে। সমাধিস্থলের পথে তার শবযাত্রায় এক বিরাট জনতা লাল পতাকা হাতে অংশ নিয়েছিলো। জনতার হাত থেকে লাল পতাকা ছিনিয়ে নিতে পুলিশ বর্বর হামলা করেছিলো। সে বর্বরতার বিরুদ্ধে সবদিক থেকেই গর্জনধ্বনি উঠেছিলো- ‘পতিয়ে দীর্ঘজীবী হোক!’ লেনিন বলেছেন: তিনি আরো বলেছেন: ‘আন্তর্জাতিক’ ছিলো এক দীর্ঘ কবিতা। তার অংশবিশেষ নিয়ে তৈরি করা হয় সঙ্গীত। সুর দিয়েছিলেন পিয়েরে দ্য গিটার। সারা দুনিয়ায় প্রায় সকল ভাষায় এই সঙ্গীত অনূদিত হয়েছে এবং গাওয়া হয় একই সুরে। ভের্সেইলাইস কর্তৃক কমিউনার্ডদের রক্তাক্ত পরাজয়ের পনের বছর পরে, ওজেন পতিয়ে নিচের কবিতাটি তাদের বিপ্লবের উদ্দেশ্যে উৎসর্গ করেছিলেন। এই ফরাসি নামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। "Tout ça n'empêche pas, Nicolas..."। le Monde Diplomatique। Benoît Bréville et Dominique Vidal। সংগ্রহের তারিখ 20 January 2012।  এখানে তারিখের মান পরীক্ষা করুন: |তারিখ= (সাহায্য) জীবনী প্রবেশদ্বার
আবদুর রব চৌধুরী

শহীদ আবদুর রব চৌধুরী (জন্ম: অজানা - মৃত্যু: ৫ ডিসেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। শহীদ আবদুর রব চৌধুরীর পৈতৃক বাড়ি নোয়াখালীর চাটখিল উপজেলার নোয়াখোলা গ্রামে। তিনি বিবাহিত ছিলেন। তার বাবার নাম আকরাম উদ্দিন চৌধুরী এবং মা আকরামজান বানু। তার স্ত্রীর নাম হোসনে আরা বেগম। তাঁদের তিন মেয়ে ও তিন ছেলে। আবদুর রব চৌধুরী পাকিস্তান সেনাবাহিনীর ইএমই কোরে চাকরি করতেন। তার ইউনিটের অবস্থান ছিল সৈয়দপুর সেনানিবাসে। তার পদবি ছিল নায়েক। মার্চ মাসে ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে গিয়ে চতুর্থ ইস্ট বেঙ্গল রেজিমেন্টের সঙ্গে যোগ দেন। পরে ২ নম্বর সেক্টরের রাজনগর সাবসেক্টর এলাকায় যুদ্ধ করেন। মুক্তিযুদ্ধের চূড়ান্ত পর্যায়ে ২১ নভেম্বর ফেনী জেলার বিলোনিয়ার বেশির ভাগ এলাকা মুক্ত হয়। আবদুর রব চৌধুরীসহ মুক্তিযোদ্ধারা অগ্রসর হন ফেনী অভিমুখে। তারা প্রথমে বিলোনিয়ার মুখ বরাবর বান্দুয়া-পাঠাননগরে অবস্থান নিয়ে ওই এলাকা ব্লক করেন। তাঁদের সঙ্গে মিত্রবাহিনীর জাঠ ও মারাঠা রেজিমেন্টের সেনারা ছিলেন। পাঠাননগর-বান্দুয়া ছিল সীমান্ত এলাকায় মিত্রবাহিনীর পরিকল্পনা ছিল সীমান্তে ট্যাংকসহ অন্যান্য ভারী সামরিক যানবাহনের সরব চলাচল ও সেনা সমাবেশের মাধ্যমে পাকিস্তান সেনাবাহিনীকে বিস্মিত করা। এতে করে তারা হকচকিত হয়ে পড়ে। মুক্তিযোদ্ধাদের সঙ্গে নিয়ে মিত্রবাহিনীর জাঠ রেজিমেন্টের সেনারা পশ্চিম সীমান্ত ও মারাঠা রেজিমেন্টের সেনারা পূর্ব সীমান্ত দিয়ে প্রবেশ করে। কিন্তু পাকিস্তান সেনাবাহিনী মিত্রবাহিনীর অবস্থান বুঝে ফেলে। তারা দ্রুতগতিতে ফেনীর উত্তরে বিলোনিয়ার মুখ বরাবর দ্বিতীয় প্রতিরক্ষা লাইন তৈরি করে। এ ছাড়া ছাগলনাইয়া-ফেনীর মাঝামাঝি ছিল পাকিস্তান সেনাবাহিনীর শক্ত আরেক প্রতিরক্ষা। বিভিন্ন স্থানে ছড়িয়ে ছিল পাকিস্তানি সেনাদের প্রতিরক্ষা অবস্থান। দুই পক্ষে গুলিবিনিময় এবং থেমে থেমে কয়েক দিন যুদ্ধ চলে। কখনো পাকিস্তানি সেনারা মুক্তিযোদ্ধা বা মিত্র বাহিনীর অবস্থানে ঝটিকা আক্রমণ চালায় আবার কখনো মুক্তিযোদ্ধা বা মিত্র বাহিনীর সেনারা। এরই ধারাবাহিকতায় ৪ ও ৫ ডিসেম্বর ওই এলাকায় তুমুল পাল্টাপাল্টি যুদ্ধ হয়। আবদুর রব চৌধুরী ছিলেন মুক্তিযোদ্ধাদের একটি উপদলের দলনেতা হিসেবে ৫ ডিসেম্বর সহযোদ্ধাদের নিয়ে পাকিস্তান সেনাবাহিনীর এক অবস্থানে আক্রমণ চালান। তখন সেখানে দুই পক্ষে তুমুল যুদ্ধ হয়। কয়েক ঘণ্টা ধরে যুদ্ধ চলে। যুদ্ধ চলাবস্থায় হঠাৎ আবদুর রব চৌধুরী গুলিবিদ্ধ হন। পাকিস্তান সেনাবাহিনীর ছোড়া একঝাঁক (ব্রাশফায়ার) গুলির পাঁচটি গুলি লাগে তার শরীরের বিভিন্ন স্থানে। আহত হয়েও আবদুর রব চৌধুরী দমে যাননি। প্রাথমিক চিকিৎসা নিয়ে যুদ্ধক্ষেত্রে থেকেই নেতৃত্ব দিতে থাকেন। সহযোদ্ধারা অণুরোধ করা সত্ত্বেও যুদ্ধক্ষেত্র ছেড়ে যাননি। কিন্তু একসময় অধিক রক্তক্ষরণে তিনি নেতিয়ে পড়েন। সহযোদ্ধারা তাকে দ্রুত পাঠিয়ে দেন চিকিৎসকের কাছে। কিন্তু পথেই নিভে যায় তার জীবনপ্রদীপ। আবদুর রব চৌধুরীকে সমাহিত করা হয় তার গ্রামের বাড়িতে। তার অন্তিম ইচ্ছা অনুযায়ী কয়েকজন সহযোদ্ধা মরদেহ গ্রামের বাড়িতে নিয়ে যান। সেখানে নেওয়ার পর তারা যথাযোগ্য মর্যাদায় মরদেহ সমাহিত করেন। বীর বিক্রম দৈনিক প্রথম আলো, "তোমাদের এ ঋণ শোধ হবে না" | তারিখ: ১৯-১১-২০১২[স্থায়ীভাবে অকার্যকর সংযোগ] একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (দ্বিতীয় খন্ড)। প্রথমা প্রকাশন। মার্চ ২০১৩। পৃষ্ঠা ৭৪। আইএসবিএন 9789849025375।
টাইম-ডিভিশন লং-টার্ম ইভল্যুশন

টাইম-ডিভিশন লং-টার্ম ইভোলিউশন (টিডি-এলটিই), যা লং-টার্ম ইভোলিউশন টাইম-ডিভিশন (এলটিই-টিডিডি) নামেও পরিচিত, একটি ৪জি মোবাইল টেলিযোগাযোগ প্রযুক্তি, যেটি ২০০৭ সালে উদ্ভাবিত হয়। এর সহ-উদ্ভাবক প্রতিষ্ঠানসমূহ হলো ডাটাং টেলিকম, চায়না মোবাইল, হুওয়াই, জেডটিই, নকিয়া সমাধান এবং নেটওয়ার্ক, অ্যালকাটেল সাংহাই বেল, কোয়ালকম, এসটি-এরিকসন, লীডকোর। এটি ৩জিপিপি এলটিই এর একটি প্রকার, অন্যটি হলো ফ্রিকোয়েন্সি-ডিভিশন লং-টার্ম ইভোলিউশন (এফডি-এলটিই)। Kan, Michael (১৯ আগস্ট ২০১১)। "ZTE, China Mobile Demo 4G LTE TDD Phone"। cio.com। ২৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১১।  উইকিবইয়ে এই বিষয়ের উপরে একটি বই রয়েছে: Nets, Webs and the Information Infrastructure Global TD-LTE Initiative Portal
হটটিটি

হটটিটি (বৈজ্ঞানিক নাম: Vanellus indicus) বা লাল-লতিকা হটটিটি Charadriidae (কারাড্রিডি) গোত্র বা পরিবারের অন্তর্গত Vanellus (ভেনেলাস) গণের অন্তর্ভুক্ত এক প্রজাতির পানিকাটা পাখি। এর বিশেষ বৈশিষ্ট্যসম্পন্ন ডাকের কারণে নাম হয়েছে হটটিটি। ইংরেজিতে এই ডাকের অনুকরণে এর নাম রাখা হয়েছে ডিড-হি-ডু-ইট পাখি। পাখিটি বাংলাদেশ, ভারত ছাড়াও দক্ষিণ, পশ্চিম ও দক্ষিণ-পূর্ব এশিয়ার বিভিন্ন দেশে দেখা যায়। জলাধারের আশেপাশে জোড়ায় জোড়ায় অথবা ছোট দলে এদের প্রায়ই চরে বেড়াতে দেখা যায়। অবশ্য শীতকালে এরা বিশাল দল গঠন করে ঘুরে বেড়ায়। হটটিটির বৈজ্ঞানিক নামের অর্থ ভারতীয় টিটি (লাতিন: vannus = টিটি , indicus = ভারতীয়)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৫২ লক্ষ ২০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। হট্টিটি পাখির খাদ্য তালিকা:- ছোট মাছ, ঘাসের উপরে থাকা ছোট ছোট পোকামাকড় কীটপতঙ্গ, ছোট ব্যাঙ ও ব্যাঙাচি, এবং কেঁচো, এদের খাবার Ssp aigneri -Museum specimen - Karachi, Pakistan "Vanellus indicus"। The IUCN Red List of Threatened Species। ১৭ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৩।  রেজা খান (২০০৮)। বাংলাদেশের পাখি। ঢাকা: বাংলা একাডেমী। পৃষ্ঠা ১৭১–২। আইএসবিএন 9840746901।  জিয়া উদ্দিন আহমেদ (সম্পা.) (২০০৯)। বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬। ঢাকা: বাংলাদেশ এশিয়াটিক সোসাইটি। পৃষ্ঠা ২০৭–৮।  Jerdon, TC (১৮৬৪)। The Birds of India। George Wyman & Co। পৃষ্ঠা 648–649।  Symons,CT (১৯১৭)। "Note on the breeding habits of the Did-he-do-it Sarcogrammus indicus"। Spolia Zeylanica। 10 (39): 397–398।  Hayman, P., J. Marchant, T. Prater (১৯৮৬)। Shorebirds: an identification guide to the waders of the world। Croom Helm, London। পৃষ্ঠা 274–275। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) "Vanellus indicus"। BirdLife International। ২০১৫-১০-২৩ তারিখে মূল থেকে আর্কাইভ করা। সংগ্রহের তারিখ ২০১৩-০৯-১৮।  পাখি প্রবেশদ্বার উইকিমিডিয়া কমন্সে হটটিটি সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: হটটিটি Holotype for lankae[স্থায়ীভাবে অকার্যকর সংযোগ]
বড় ধলাকপাল রাজহাঁস

বড় ধলাকপাল রাজহাঁস (বৈজ্ঞানিক নাম: Anser albifrons) বা সাদাকপাল রাজহাঁস Anatidae (অ্যানাটিডি) গোত্র বা পরিবারের অন্তর্গত Anser (আন্সের) গণের অন্তর্ভুক্ত এক প্রজাতির বড় আকারের রাজহাঁস। পাখিটি ইউরোপ ও উত্তর আমেরিকার আবাসিক পাখি হলেও শীতকালে বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে পরিযান করে। ১৯৯৩ সালে ঢাকা বিভাগের আরিচায় একবারমাত্র এই পাখিটি রেকর্ড করা হয়েছে। বড় ধলাকপাল রাজহাঁস বৈজ্ঞানিক নামের অর্থ সাদাকপাল রাজহাঁস (লাতিন: anser = রাজহাঁস , albus = সাদা, frons = কপাল)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১৫ লক্ষ ৯০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। বড় ধলাকপাল রাজহাঁস আকারে ছোট ছোট ধলাকপাল রাজহাঁসের (A. erythropus) সাথে ঘনিষ্ঠভাবে সম্পর্কিত। এই প্রজাতিটির ঠোঁটের উপরিভাগে একটি বিশেষ সাদা ছোপ থাকার কারণে এর এমন নাম হয়েছে। এছাড়া এর আরেকটি বিশেষ বৈশিষ্ট্য হল দেহতলে (বিশেষত পেটে) সাদার উপর অনিয়মিত কালো কালো দাগ। এ কারণে উত্তর আমেরিকায় এ প্রজাতিটিকে অনেকসময় আঁশটেপেট (Specklebelly) নামে ডাকা হয়। European white-fronted goose (A. a. albifrons) at Slimbridge Wildfowl and Wetlands Centre Pacific white-fronted goose, A. a. frontalis In flight Illustration from Hume and Marshall's Gamebirds of India, Burmah, and Ceylon ID composite Anser albifrons "Anser albifrons"। The IUCN Red List of Threatened Species। ২৫ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৩।  রেজা খান (২০০৮)। বাংলাদেশের পাখি। ঢাকা: বাংলা একাডেমী। পৃষ্ঠা ১১৭। আইএসবিএন 9840746901।  জিয়া উদ্দিন আহমেদ (সম্পা.) (২০০৯)। বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬। ঢাকা: বাংলাদেশ এশিয়াটিক সোসাইটি। পৃষ্ঠা ১৪–১৫।  "Greater White-fronted Goose Anser albifrons"। BirdLife International। ২০১৪-০৩-২৩ তারিখে মূল থেকে আর্কাইভ করা। সংগ্রহের তারিখ ২০১৩-০৯-১৮।  "Ducks Unlimited, July/August 2011"। Ducks.org। সংগ্রহের তারিখ ২০১৩-০২-২৭।  পাখি প্রবেশদ্বার উইকিমিডিয়া কমন্সে বড় ধলাকপাল রাজহাঁস সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: বড় ধলাকপাল রাজহাঁস Animal Diversity Web, আরও আলোকচিত্র।
সাংস্কৃতায়ন

সাংস্কৃতায়ন বা সংস্কৃতিকরণ, ইংরেজিতে, Acculturation হলো একটি আর্থ-সামাজিক এবং সাংস্কৃতিক পরিবর্তন প্রক্রিয়া, যাতে কোন সমাজ বা সংস্কৃতি অন্য সমাজের মধ্যে পরিবর্তন সূচিত করে। ঊনবিংশ শতাব্দীর শেষ দিকে আমেরিকাতে এ প্রত্যয়টি বেশ জনপ্রিয়তা লাভ করে। সাধারণত উন্নত মানের সংস্কৃতি নিম্নমানের সংস্কৃতিকে তিনভাবে প্রভাবিত করে: উন্নত সংস্কৃতির কিছু উপাদান গ্রহণ করে উন্নত সংস্কৃতির কিছু উপাদান বর্জন করে, এবং দেশীয় সংস্কৃতির সঙ্গে খাপ খাইয়ে নেবার জন্য কিছু সংশোধন করে গ্রহণ করে। এ প্রক্রিয়ার ফলে সাংস্কৃতিক সংঘাতও ঘটে। যোগাযোগ ব্যবস্থার উন্নতি এবং ক্রমবর্ধমান আর্থ-সামাজিক প্রয়োজনের ফলে বিভিন্ন দেশ ও জাতি একে অপরের সংস্পর্শে আসছে, এবং একে অপরের সংস্কৃতি তথা সমাজ ও জীবন দর্শন দ্বারা প্রভাবিত হচ্ছে। ফলে সাংস্কৃতায়ন প্রক্রিয়ার প্রভাব বর্তমানে সহজে লক্ষণীয়।
পিয়ের দে গেটার

পিয়ের খ্রিষ্টান দে গেটার (ফরাসি: Pierre Chretien De Geyter) (৮ই অক্টোবর, ১৮৪৮ - ২৬শে সেপ্টেম্বর, ১৯৩২) ছিলেন একজন বেলজীয় সমাজতন্ত্রী, যিনি পরবর্তীকালে সাম্যবাদী হয়েছিলেন। তিনি ছিলেন সুরকার ও গীতিকার এবং আন্তর্জাতিকের সুর দেয়ার জন্য বিখ্যাত ছিলেন। দ্য গিটার বেলজিয়ামের জেন্টে জন্মেছিলেন। তার পিতামাতা ছিলেন মূলত ফ্রান্সের ফ্ল্যান্ডার্স অঞ্চলের অধিবাসী কিন্তু বেলজিয়ামের টেক্সটাইল কারখানায় কাজ করতে এসেছিলেন। যখন তার সাত বছর বয়স, পরিবারের ৫ সন্তানসহ, পিতামাতা ফ্রান্সে ফিরে আসেন এবং লিলিতে স্থায়ী হন। সেখানে তিনি সুতা তৈরিকারী হিসেবে কাজ শুরু করেন এবং শ্রমিকদের বিকেলবেলার ক্লাসে লেখাপড়া শেখেন। ষোল বছর বয়সে তিনি তিনি লিলি একাডেমিতে ভর্তি হন যেখানে ড্রয়িং ক্লাসে অংশ নেন যেটা তাকে কাঠখোদাই শিল্পী হিসেবে কাজ পেতে সহায়তা করে। এরপর তিনি সংগীত ক্লাসেও পড়াশোনা করেন এবং ফরাসী শ্রমিক দলের লিলি অঞ্চলের স্থানীয় নেতা গুস্তাভ দেলোরির সৃষ্ট শ্রমিকদের গায়কদল "La Lyre des Travailleurs"-এ যোগ দেন। ১৫ জুলাই ১৮৮৮ তারিখে গুস্তাভ দেলোরি তাকে কিছু গান লিখতে ও সুর দিতে অনুরোধ করেন। এই গানগুলোর ভিতরে ছিলো ইউজিন পতিয়ের লেখা ‘আন্তর্জাতিক’। সেটি ছিল এক দীর্ঘ কবিতা। তার অংশবিশেষ নিয়ে তৈরি করা হয় সংগীত। সারা দুনিয়ায় প্রায় সকল ভাষায় এই সংগীত অনূদিত হয়েছে এবং গাওয়া হয় একই সুরে। Pierre's early life in Lille. Version blaming Delory for the copyright fraud. ওয়েব্যাক মেশিনে আর্কাইভকৃত ৮ ফেব্রুয়ারি ২০১২ তারিখে (in French) Letter written by Adolphe to Pierre (very weak French) and text of the 1922 verdict.[স্থায়ীভাবে অকার্যকর সংযোগ] (in French) Maoist view of Pierre De Geyter[স্থায়ীভাবে অকার্যকর সংযোগ] (in Dutch) New York Times article on the suicide of his brother, still claiming Adolphe was the author. The International//Guardian, Australia, 1998
নাকতা হাঁস

নাকতা হাঁস (বৈজ্ঞানিক নাম: Sarkidiornis melanotos), বোঁচা হাঁস বা শুধুই নাকতা Anatidae (অ্যানাটিডি) গোত্র বা পরিবারের অন্তর্গত Sarkidiornis (সার্কিডিওর্নিস) গণের অন্তর্ভুক্ত এক প্রজাতির বড় আকারের হাঁস। পাখিটি বাংলাদেশ, ভারত ছাড়াও দক্ষিণ আমেরিকা, আফ্রিকা এবং দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। নাকতা হাঁস বৈজ্ঞানিক নামের অর্থ নাকওয়ালা কালোপিঠ (গ্রিক: sarx = মাংসল উপাঙ্গ, ornis = পাখি, melas = কালো, notos = পিঠের)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ২ কোটি ৮২ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। নাকতা হাঁস একপ্রজাতিক, অর্থাৎ এটি সার্কিডিওর্নিস গণের একমাত্র প্রজাতি। অবশ্য কোন কোন পক্ষীবিদ বিলুপ্ত মরিশীয় চখাকে (Alopochen mauritianus) ভুল করে মরিশীয়া বোঁচা হাঁস বলে অভিহিত করেন। এই ভুলটি ১৮৯৭ সালেই চিহ্নিত করা হয়েছিল, কিন্তু সাম্প্রতিক উৎসগুলোতে এ ভুলটির পরিমাণ এখনও যথেষ্ট প্রকট। "Sarkidiornis melanotos"। The IUCN Red List of Threatened Species। ২৫ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৩।  রেজা খান (২০০৮)। বাংলাদেশের পাখি। ঢাকা: বাংলা একাডেমী। পৃষ্ঠা ১২০। আইএসবিএন 9840746901।  জিয়া উদ্দিন আহমেদ (সম্পা.) (২০০৯)। বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬। ঢাকা: বাংলাদেশ এশিয়াটিক সোসাইটি। পৃষ্ঠা ১৯–২০।  "Sarkidiornis melanotos"। BirdLife International। ২০১৩-১১-১০ তারিখে মূল থেকে আর্কাইভ করা। সংগ্রহের তারিখ ২০১৩-০৯-১৮।  Andrews, C.W. (১৮৯৭)। "On some fossil remains of Carinate birds from central Madagascar"। Ibis। 7 (3): 343–359। ডিওআই:10.1111/j.1474-919X.1897.tb03281.x।  পাখি প্রবেশদ্বার উইকিমিডিয়া কমন্সে নাকতা হাঁস সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: নাকতা হাঁস ARKive, তথ্য, আলোকচিত্র ও ভিডিও Species text in The Atlas of Southern African Birds
শেকিন' স্টিভেন্স

শেকিন’ স্টিভেন্স (Shakin' Stevens) যিনি "শেকি" নামেও পরিচিত ১৯৪৮ সালে যুক্তরাজ্যের কার্ডিফ, ওয়েল্‌স্‌ এ জন্মগ্রহণ করেন। তিনি একজন প্লাটিনাম সেলিং আর্টিস্ট এবং আশির দশকে যুক্তরাজ্যের সবচেয়ে সফল একক শিল্পীদের মধ্যে একজন। ৬০ এর দশকে তিনি তার ক্যারিয়ার শুরু করেন। "বিকজ আই লাভ ইউ" গানটি তার অন্যতম একটি সেরা গান। Shaky, The Epic Masters, Hits & More!, More Because I Love You Cry Just A Little Bit উইকিমিডিয়া কমন্সে শেকিন' স্টিভেন্স সংক্রান্ত মিডিয়া রয়েছে। Official Site Shakin' Stevens biography from BBC Wales "Elvis!", the Musical - Musicians involved CBS Executive talking about Shakin'Stevens 1980 Australian Tour টেমপ্লেট:Culture in Cardiff
জেড৮ জিএনডি ৫২৯৬

জেড৮ জিএনডি ৫২৯৬ (ইংরেজি: z8 GND 5296) ২০১৩ খ্রিষ্টাব্দের অক্টোবর মাসে আবিষ্কৃত একটি ছায়াপথ। পৃথিবী থেকে ৩০০০ কোটি আলোক বর্ষ দূরে অবস্থিত এই ছায়াপথ এখনো পর্যন্ত আবিষ্কৃত দূরতম এবং প্রাচীনতম বলে ঘোষণা করা হয়েছে। ছায়াপথ থেকে আগত আলোর সময়কাল হিসেব করতে গিয়ে দেখা গিয়েছে, যে আগত আলো ব্রহ্মান্ডের বর্তমান বয়সের মাত্র ৫ শতাংশ সময়কালে মহা বিষ্ফোরণের ৭০ কোটি বছর পরের সময়কার। অর্থাৎ ১৩০০ কোটি বছর পূর্বে ঐ ছায়াপথ থেকে নির্গত আলো বর্তমানে পৃথিবীতে পৌঁছেছে। বর্তমান পৃথিবী থেকে এর দুরত্ব ৩০০০ কোটি আলোক বর্ষ। ছায়াপথটির বর্তমান লোহিত সরণ ৭.৫১। ছায়াপথটি প্রতি বছর ৩০০ সূর্যের সমান ভরের তারার জন্ম দিয়ে চলেছে। স্টিভেন ফ্লিঙ্কেলস্টাইনের নেতৃত্বে ইউনিভার্সিটি অব টেক্সাস অ্যাট অস্টিনের একদল জ্যোতির্বিদ ন্যাশনাল অপ্টিকাল অ্যাষ্ট্রোনমি অবজারভেটরি ও ক্যালিফোর্নিয়া বিশ্ববিদ্যালয়ের জ্যোতির্বিদদের সহায়তায় হাবল স্পেস টেলিস্কোপ থেকে প্রাপ্ত চিত্র থেকে এই ছায়াপথের আবিষ্কার করেন। ২০১৩ খ্রিষ্টাব্দের ২৪শে অক্টোবর নেচার পত্রিকায় তাঁদের আবিষ্কার প্রকাশিত হয়। ..... "seen as it was at a time just 700 million years after the Big Bang [...] when the universe was only about 5 percent of its current age of 13.8 billion years" Finkelstein, S. L. (২০১৩)। "A galaxy rapidly forming stars 700 million years after the Big Bang at redshift 7.51"। Nature। 502 (7472): 524। arXiv:1310.6031 । ডিওআই:10.1038/nature12657।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) Johnson, Rebecca। "Texas Astronomer Discovers Most Distant Known Galaxy"। University of Texas at Austin। সংগ্রহের তারিখ ২৬ অক্টোবর ২০১৩।  Morelle, Rebecca (২৪ অক্টোবর ২০১৩)। "New galaxy 'most distant' yet discovered"। BBC। সংগ্রহের তারিখ ২৪ অক্টোবর ২০১৩।  "Astronomers discover the most distant known galaxy: Galaxy seen as it was just 700 million years after Big Bang"। ScienceDaily। ২৩ অক্টোবর ২০১৩। সংগ্রহের তারিখ অক্টোবর ২৪, ২০১৩।  জ্যোতির্বিজ্ঞান প্রবেশদ্বার